**Dôvodová správa**

**A. Všeobecná časť**

Predmetom vládneho návrhu zákona je zvýšenie sumy prídavku na dieťa. Zvyšovanie nákladov v dôsledku rastu cien vyvoláva potrebu na zvýšenie podpory zo strany štátu pre rodiny s nezaopatreným dieťaťom. Súčasná suma tejto štátnej sociálnej dávky sa aj napriek každoročnej valorizácii javí ako nepostačujúca, preto je potrebné túto sumu plošne zvýšiť aspoň na sumu 50 eur.

Predmetný vládny návrh zákona má za cieľ poskytnúť rodičom nezaopatreného dieťaťa väčšiu podporu zo strany štátu a čiastočne odbremeniť rodičov od finančných výdavkov, ktoré im vznikajú v dôsledku zabezpečovania starostlivosti o nezaopatrené dieťa.

Vládny návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky a zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.